Nova Zembla

Nova ZemblaGerhardus de Veer, Diarium nauticum seu vera descriptio trium navigationum, Latine conversum a Carolo Clusio anno 1598 (Titulum completum apud sciper.org invenias). vel Nova ZemlaIohannes Iacobus Hofmannus, Lexicon Universale (1698) lemma 'Nova Zemla'; Georgii Crisanii Historia de Siberia, Moscuae 1890, p. 124. (Russice Новая Земля, tr. Novaja Zemlja, Latine Terra Nova) est archipelagus in Oceano Glaciali Septentrionali (Arctico), pars Russicae regionis Archangelopolitanae. 

Descriptio 

Duae sunt insulae Novae Zemblae principales, insula Borealis et insula Australis. Freto tenuissimo, fiordo simili, nomine Matoczkin Shar, insulae divisae sunt. Insula Australis paeninsulam magnam Terram Anserinam, ad occidentem spectantem, habet. Extremitas insulae Borealis et archipelagi totius borealis caput MauritiiJ. G. Th. Graesse, Orbis Latinus, Brunopoli 1972, vol. II, p. 526. Vulgo caput Desiderii (Russice mys Želanija) est, ubi statio polaris sita est; quo capite mare Barentsianum et mare Karense dividuntur.

Clima est arcticum, ubi hiemes longae frigidaeque sunt. Tundra insulas operit; insulae Borealis magna pars glaciario perpetuo celata est.

Historia

Nova Zembla imprimis innotuit Gulielmi Barentsii et Iacobi van Heemskerk  hibernatione necessitate annis ab 1596 ad 1597 ibi coacta. Hoc nomen Latinum, Nova Zembla, titulus pelliculae cinematographicae Nederlandicae anni 2011 de expeditione Gulielmi Barentsii est.

Annis ab 1955 ad 1990 probae armorum nuclearium in Nova Zembla perficiebantur.

 Notae 

Nexus interni
 Zembla

 Nexus externi 

 Pagina de Nova Zembla Encyclopaediae Sovieticae Magnae editionis tertiae 

Categoria:Insulae Russiae Europaeae
Categoria:Regio Archangelopolitana
Categoria:Mare Karense
Categoria:Archipelagi Oceani Arctici
Categoria:Insulae Russiae Asiaticae